Document ID: 32007D0794

ODLOČBA KOMISIJE
z dne 29. novembra 2007
o določitvi novega roka za predložitev dosjejev za nekatere snovi, ki jih je treba preučiti v okviru 10-letnega programa iz člena 16(2) Direktive 98/8/ES
(notificirano pod dokumentarno številko C(2007) 5751)
(Besedilo velja za EGP)
(2007/794/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 2032/2003 z dne 4. novembra 2003 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta v zvezi z dajanjem biocidnih proizvodov v promet in o spremembi Uredbe (ES) št. 1896/2000 (1) ter zlasti člena 8(4) Uredbe,
ob upoštevanju naslednjega:
(1)
Uredba (ES) št. 2032/2003 določa seznam aktivnih snovi, ki se ocenijo glede njihove možne vključitve v Prilogo I, IA ali IB k Direktivi 98/8/ES.
(2)
Za mnoge kombinacije snovi/vrst proizvodov, vključene v navedeni seznam, so se bodisi vsi udeleženci umaknili bodisi država članica poročevalka, imenovana za ocenjevanje, ni prejela dosjeja do rokov iz prilog V in VIII k Uredbi (ES) št. 2032/2003.
(3)
Zato je Komisija v skladu s členom 8(3) in (4) ter členom 9(5) Uredbe (ES) št. 2032/2003 o tem obvestila države članice. To obvestilo je bilo 14. junija 2006 javno objavljeno preko elektronskih sredstev.
(4)
V treh mesecih po elektronski objavi navedenega obvestila so družbe izrazile zanimanje, da bi prevzele vlogo udeležencev za nekatere zadevne snovi in vrste proizvodov v skladu s členom 8(4) Uredbe (ES) št. 2032/2003.
(5)
Zato je treba določiti novi rok za predložitev dosjejev za te snovi in vrste proizvodov.
(6)
Ukrepi, predvideni s to odločbo, so v skladu z mnenjem Stalnega odbora za biocidne pripravke -
SPREJELA NASLEDNJO ODLOČBO:
Člen 1
Za snovi in vrste proizvodov iz Priloge je novi rok za predložitev dosjejev 30. april 2008.
Člen 2
Ta odločba je naslovljena na države članice.
V Bruslju, 29. novembra 2007

Labels: 1
20
0
3
7
18